# Általános információk:

**Tanterv:** Építőművész mesterképzési szak,

Belsőépítész tervezőművész mesterképzési szak

**Tantárgy neve: Alkalmazott vizuális ismeretek 1.**

**Tantárgy kódja: EPE015MNMU**

**Szemeszter:** 1

**Kreditek száma:** 3

**A heti órák elosztása:** 0/2/0

**Értékelés:** félévközi jegy (f)

**Előfeltételek: -**

Tantárgy felelős: Dr. Krámli Márta, egyetemi docens

Iroda: 7624 Magyarország, Pécs, Boszorkány u. 2. B-337

E-mail: kramli.marta@mik.pte.hu

Munkahelyi telefon: +36 72 503 650 / 23899

Oktatók:

Dr. Krámli Márta, egyetemi docens

Iroda: 7624 Magyarország, Pécs, Boszorkány u. 2. B-337

E-mail: kramli.marta@mik.pte.hu

Munkahelyi telefon: +36 72 503 650 / 23899

## Tárgyleírás

A kurzus az alapképzésben megszerezett szabadkézi illetve digitális rajzi, grafikai alapismeretekre támaszkodva betekintést nyújt a mozgóképen keresztül az idő, az időbeli ritmus alkalmazásába. Beemeli a mozgást és ezen keresztül az időt a forma és tér tervezésébe. A félév feladatai: rövidfilm készítése. A feladat lehetőséget ad a korábban megszerzett kompozíciós és ritmikai ismeretek továbbfejlesztésére szélesebb kontextusba helyezésére, valamint arra, hogy egy adott tér léptékét, ritmusát, funkcióját sajátos eszközökkel mérje fel.

## Oktatás célja

A kurzus célja a vizuális struktúrák szabályrendszerének megismertetése, a róluk szerzett tudás elmélyítése.

## Tantárgy tartalma

A félév első felében a képi és filmes formanyelv alapjaival ismerkednek egy-egy rövid feladaton keresztül. A félév második felében egy média fájl tervezése és kivitelezése a feladat. Ehhez első lépésként forgatókönyv megalkotása, majd fotók, fotó dokumentációk, rajzok, video fájlok, szövegek gyűjtése, melyek a későbbi munka részét képezik, vagy azt megalapozzák. Ezt követően a videó megtervezésére és kivitelezésére kerül a sor egyéni, vagy csoportmunkában.

A félév egy bemutatóval zárul, ahol a hallgatók kivetítik elkészült munkáikat.

## Számonkérési és értékelési rendszere

A feladatok, követelmények kiadása a tematika szerint történik. A tantárgyhoz kapcsolódó információk a **Neptun Meet Street** felületére feltöltésre kerülnek.

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

* az órákon való megfelelő számú részvétel

A hiányzás a félév során nem haladhatja meg a TVSZ-ben meghatározott óraszámot.

*A Gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezető jelenléti ívet/ konzultációs lapot vezet****, megjelent,*** *valamint* ***nem jelent meg/ nem készült*** *bejegyzéssel*

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**Számonkérések**

*Félévközi jeggyel záruló tantárgy (PTE TVSz 40§(3))*

*A félév során a hallgató munkájáról két alkalommal ad számot vizuális prezentáció keretében.*

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 240 pont, ez a pontszám képezi az értékelés 100%-os rendszerét.**

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 240 + 10 pontot szerezhet, amiből az értékelés százalékos arányosításban a 240 pont a mérvadó!**

**A munkák javítása a végső bemutatásáig lehetséges, azaz a vizsgaidőszak első hetén történő pótleadásig!**

**A jegyszerzés feltétele a tematikában rögzített feladatok legalább 80%-ának bemutatása az osztályzás során.**

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Kötelező irodalom

Órai jegyzetek, segédletek. – TEAMS feltöltés

## Ajánlott irodalom

VARGA Csaba: Film és story board. Fríg Kiadó 2013, ISBN: 9789639836273

– Tudásközpont Könyvtár

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során az órákat egy elméleti bevezető indítja el, ahol az adott tematika szerinti kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni vagy csoportmunka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A munkák értékelésének szempontjai:

* Megfelelés a tematikának
* Az adott vizuális eszköz pontos alkalmazása
* formai összefüggések, megtalálása, érthető bemutatása
* kompozíció helyessége
* eredetiség és szellemesség

## Program heti bontásban

|  |  |  |
| --- | --- | --- |
| **Feladat** | **Gyakorlat témája** |  |
| 1. | A film vizuális formanyelvének elemei, alkalmazása. Képkivágás, kompozíció. | Egy tárgy bemutatása különböző szempontok szerint. |
| 2. | A film vizuális formanyelvének elemei, alkalmazása. Kameraállás, világítás, színek. | Két történet képekben. Kameraállás és világítás. |
| 3. | A retorikai képtípusok és felhasználásuk. Forma és megjelenés kiválasztása az átadni kívánt tartalomhoz igazítva. | Plakát tervezése, kivitelezése saját tervezésfeladathoz. |
| 4. | A film vizuális formanyelvének elemei, alkalmazása.  Vágás, montázs. | Egy egyszerű jelenet vágása különböző szempontok szerint. |
| 5. |  | A kar épületének bemutatása filmen különböző tematika szerint. |
| 6. |  | A kar épületének bemutatása filmen különböző tematika szerint. |
| 7. | A filmek bemutatása. |  |
| 8. | Filmrészletek, reklámfilmek elemzése: képkivágás, montázs szerepe az atmoszféra létrehozásában. | Reklámfilm tervezése saját tervezés feladathoz az idő és a mozgás figyelembevételével. |
| 9. | Konzultáció | Reklámfilm tervezése saját tervezés feladathoz az idő és a mozgás figyelembevételével. |
| 10. | Konzultáció | Reklámfilm tervezése saját tervezés feladathoz az idő és a mozgás figyelembevételével. |
| 11 . | Konzultáció | Reklámfilm tervezése saját tervezés feladathoz az idő és a mozgás figyelembevételével. |
| 12. | Konzultáció | Reklámfilm tervezése saját tervezés feladathoz az idő és a mozgás figyelembevételével. |
| 13. | Prezentáció, osztályzás |  |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

2024. augusztus 29. Dr. Krámli Márta